
บทคัดย่อ
 
การวิจัยนี้มีวัตถุประสงค์ 1) ศึกษาระดับความเป็นพลเมืองในระบอบ ประชาธิปไตยของประชาชน 2) เปรียบเทียบพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชน โดยจำแนกตามปัจจัยส่วนบุคคล และ 3) เสนอพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนในอำเภอเอราวัณ จังหวัดเลย การวิจัยนี้โดยมีค่าความเชื่อมั่นทั้งฉบับเท่ากับ 0.819 สถิติที่ใช้วิเคราะห์ข้อมูลได้แก่  ค่าความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน ทดสอบ สมมติฐานโดยการทดสอบค่าที (t- test) และทดสอบค่าเอฟ (F-test) การวิจัยเชิงคุณภาพใช้การสัมภาษณ์เชิงลึกจากผู้ให้ข้อมูลสำคัญ จำนวน 9 รูปหรือคน ผลการวิจัยพบว่า 1.โดยภาพรวม อยู่ในระดับมาก เมื่อจำแนกเป็นรายด้าน อยู่ในระดับมากทุกด้าน เรียงลำดับจากมากไปหาน้อย ดังนี้ ด้านหลักสัปปุริสธรรม รองลงมาด้านด้านส่งเสริมให้มีความเลื่อมใสในระบอบประชาธิปไตย ด้านส่งเสริมการไปใช้สิทธิในทางการเมืองอย่างสร้างสรรค์ ด้านส่งเสริมให้มีความจงรักภักดีต่อสถาบันพระมหากษัตริย์ และด้านส่งเสริมให้เคารพศรัทธาปฏิบัติ 2.ผลการเปรียบเทียบ โดยภาพรวม ไม่แตกต่างกัน อย่างมีนัยสำคัญทางสถิติที่ระดับ 0.05 จึงปฏิเสธสมมติฐานการวิจัยเมื่อพิจารณาเป็นรายด้าน พบว่า ประชาชนที่มีเพศต่างกัน การส่งเสริมความเป็นพลเมืองในระบอบประชาธิปไตย ของประชาชน ไม่แตกต่างกัน อย่างมีนัยสำคัญทางสถิติที่ระดับ 0.05  3.นำเสนอความเป็นพลเมืองในระบอบประชาธิปไตย ดังนี้ 1) ด้านส่งเสริมให้มีความเลื่อมใสในระบอบประชาธิปไตย 2) ด้านส่งเสริมให้มีความจงรักภักดีต่อสถาบันพระมหากษัตริย์ 3) ด้านการส่งเสริมการไปใช้สิทธิในทางการเมืองอย่างสร้างสรรค์ 4) ด้านการส่งเสริมให้เคารพศรัทธาและปฏิบัติตามระบบกฎหมายการเลือกตั้ง 5) การนำ หลักสัปปุริสธรรมมาประยุกต์ใช้ โดยเป็นบุคคลที่ผู้รู้จักเหตุ ผู้รู้จักผล ผู้รู้จักตน ผู้รู้จักประมาณ ผู้รู้ จักกาล ผู้รู้จักชุมชน ผู้รู้จักบุคคล
คำสำคัญ: พุทธบูรณาการ, การส่งเสริมความเป็นพลเมือง, ระบอบประชาธิปไตย
Abstract

 
This research aims to 1) study the level of citizenship in the democratic regime of the people, 2) compare the integration of Buddhism to promote citizenship in the democratic regime of the people by classifying by personal factors, and 3) propose the integration of Buddhism to promote citizenship in the democratic regime of the people in Erawan District, Loei Province. This research has a reliability of 0.819. The statistics used to analyze the data are frequency, percentage, mean, and standard deviation. The hypothesis is tested by t-test and F-test. The qualitative research uses in-depth interviews with 9 key informants. The results of the research are as follows: 1. Overall, it is at a high level. When classified by each aspect, it is at a high level in all aspects, ranked from highest to lowest as follows: the principle of Sappurisadhamma, followed by the aspect of promoting faith in democracy, the aspect of promoting the exercise of political rights in a constructive manner, the aspect of promoting loyalty to the monarchy, and the aspect of promoting respect and faith in practice. 2. The results of the comparison, overall, were not significantly different at the 0.05 level. Therefore, the research hypothesis was rejected when considering each aspect. It was found that people of different genders did not significantly differ in the promotion of citizenship in a democracy at the 0.05 level.  3. Citizenship in a democracy is presented as follows: 1) Promoting faith in democracy 2) Promoting loyalty to the monarchy 3) Promoting constructive exercise of political rights 4) Promoting respect, faith, and compliance with the electoral law system 5) Applying the principles of the Sappurisadhamma by being a person who knows cause, effect, self, moderation, time, community, and people.
Keywords: Buddhist integration, promoting citizenship, democracy
บทนำ

ประเทศไทยมีการปกครองในระบอบประชาธิปไตยอันมีพระมหากษัตริย์ทรงเป็นประมุข ซึ่งเป็นระบอบการปกครองที่กล่าวกันว่ามาจากประชาชน โดยประชาชนและเพื่อประชาชน นั่นคือ อำนาจสูงสุดเป็นของประชาชนและทุกคนมีสิทธิและหน้าที่ในการปกครอง แต่โดยข้อเท็จจริงประชาชนจำนวนมากย่อมไม่อาจเป็นผู้ปกครองดังกล่าวได้ด้วยตนเอง จึงกำหนดให้มีการเลือกตั้ง ตัวแทนของตนเข้ามาปกครองแทนในทุกระดับ การปกครองระบอบประชาธิปไตยในประเทศได้เริ่มในปี พ.ศ. 2475 จนถึงปัจจุบัน ซึ่งประชาชนส่วนใหญ่ยอมรับว่าเป็นระบอบในการปกครองที่ดีที่สุดของสังคมของสังคมไทย ที่ผ่านมาประเทศไทยเรายังไม่สามารถพัฒนาให้เป็นระบอบที่มีเสถียรภาพที่ดีได้ สาเหตุเพราะปัญหาและความขัดแย้งภายในสังคมไทย โดยเฉพาะการสนองตอบต่อประชาชนในเรื่องต่างๆยังไม่เป็นที่น่าพอใจและการแสวงหาอำนาจและผลประโยชน์โดยมิชอบจนก่อให้เกิดเผด็จการยึดอำนาจหลายครั้งสลับกันระบอบกึ่งประชาธิปไตยแอบแฝง เช่น การแก้กฎหมายรัฐธรรมนูญและการกำหนดนโยบายที่เอื้อประโยชน์ต่อรัฐบาลหรือตัวบุคคลที่บริหารงานอยู่ในขณะนั้นหรือไม่ก็เพื่อพวกพ้องนายทุนของตนเองมากกว่าที่จะเอื้อประโยชน์แก่ประชาชนนับวันปัญหาต่างๆเหล่านี้จะยิ่งทวีความรุนแรงมากยิ่งขึ้นแต่หลักการสำคัญของการปกครองระบอบประชาธิปไตยนั้นได้กำหนดให้ประชาชนเป็นเจ้าของอำนาจในการปกครองประชาชนมีส่วนร่วมในการปกครองมีสิทธิเสรีภาพตามกฎหมายโดยเสมอภาคกัน มีอำนาจในการควบคุมรัฐบาลและมีสิทธิที่จะแสดงความคิดเห็นต่อรัฐบาลตลอดจนการเข้าร่วมทางการเมือง 
 
โดยการไปลงคะแนนเสียงเลือกตั้งหรือการลงสมัครรับเลือกตั้งหรือทางใดทางหนึ่งอันเป็นหน้าที่ของตนที่พึงจะกระทำต่อสังคมเพื่อประโยชน์ของส่วนรวมประชาชนจึงย่อมมีความสำนึกรับผิดชอบและมีการตื่นตัวที่จะใช้สิทธิของตนให้เป็นไปโดยถูกต้องและสุจริตเพื่อให้ได้ผู้แทนนั้นไปบริหารกิจกรรมต่างๆแทนตนให้เกิดประโยชน์สูงสุดการส่งเสริมการมีส่วนร่วมในทางการเมืองนั้นต้องเริ่มจากการมีความเข้าใจที่ถูกต้องเมื่อเริ่มต้นจากการปรับความคิดให้ถูกและดีแล้วคำพูดดีๆและการกระทำดีๆก็จะถูกแสดงออกมา จากนั้นฐานจิตใจที่ดีงามและในที่สุดเมื่อมีจำนวนคนที่คิดดีและทำดีมากๆเข้าสังคมของเราก็น่าอยู่เป็นสังคมของคนมีจิตสำนึกดี การส่งเสริมการมีส่วนร่วมทางการเมืองและปลูกฝังให้คนรุ่นใหม่ๆที่จะเติบโตขึ้นในสังคมตระหนักถึงความสำคัญและผลกระทบของการเมืองจึงเป็นความจำเป็นเร่งด่วนที่ผู้คนในสังคมและผลกระทบของการเมืองในอดีตที่ผ่านมานับเป็นบทเรียนที่เปรียบเทียบ“กระจกเงา”ที่สะท้อนว่าถ้าคนในสังคมขาดความรู้ความเข้าใจและไม่ให้ความสนใจกับการเมืองเท่าไรผลที่เกิดขึ้นนั้นก็สะท้อนกลับมาในลักษณะที่ไม่สามารถประเมินค่าความเสียหายได้เศรษฐกิจที่ตกต่ำค่าครองชีพที่สูงขึ้นการเอารัดเอาเปรียบในสังคมสิ่งต่างๆเหล่านี้ล้วนมีผลกระทบมาจากการเมืองทั้งสิ้น 
 
การส่งเสริมการมีส่วนร่วมทางการเมืองจึงเป็นประเทศไม่สามารถพัฒนาให้มีความเจริญก้าวหน้าได้ด้วยเหตุนี้สิ่งที่คนในสังคมต้องตระหนักถึงก็คือเมื่อใดก็ตามที่ประเทศเกิดวิกฤตอันเนื่องจากการเมืองขาดการส่งเสริมการมีส่วนร่วมทางการเมืองของคนในสังคมน่าจะเป็นคำตอบที่ถูกที่สุด การส่งเสริมการมีส่วนร่วมทางการเมืองเพื่อให้สังคมการเมืองไทยเป็นสังคมการเมืองแบบประชาธิปไตยที่มีประสิทธิภาพและเสถียรภาพเป็นการปกครองแบบประชาธิปไตยโดยประชาชนและเพื่อประชาชนอย่างแท้จริงซึ่งถือว่าเป็นมรรควิธีประการหนึ่งในกระบวนการเรียนรู้ทางการเมืองซึ่งอาจมีรูปแบบแตกต่างกันไปตามลักษณะทางเศรษฐกิจสังคมของกลุ่มคนและความสัมพันธ์ของ โครงสร้างทางเศรษฐกิจและการเมืองกลุ่มที่ได้ประโยชน์จากระบบอุปถัมภ์จะใช้ความสัมพันธ์ส่วนตัวหรือการแลกเปลี่ยนระยะสั้นและไม่เห็นความสำคัญของมรรควิธีนี้ส่วนกลุ่มใหม่ที่มีการศึกษาและอาชีพนอกภาคเกษตรไม่พึ่งพาระบบอุปถัมภ์จะมีจิตสำนึกแบบประชาธิปไตย ซึ่งจิตสำนึกประชาธิปไตยต้องมีรากลึกอยู่ในจิตสำนึกที่ดีงาม จะมีแต่กลไกไม่ได้ คนเราต้องมีจิตสำนึกแห่งศักดิ์ศรีและคุณค่าแห่งความเป็นคน เคารพความถูกต้องดีงามมีคุณธรรมจริยธรรม ด้วยเหตุนี้รากฐานความคิดที่สำคัญของระบอบประชาธิปไตยจึงอยู่บนฐานคติของธรรมชาติของมนุษย์ที่ถือว่ามนุษย์เกิดมามีเหตุมีผลเพียงพอที่จะใช้สิทธิทางการเมืองของตนเพื่อจุดมุ่งหมายในการส่งเสริมคุณค่าของการดำรงชีวิตที่ดีของมนุษย์ในสังคมโดยแนวทางการพัฒนาทางการเมืองให้มีความเป็นประชาธิปไตยส่วนใหญ่มักจะเกิดจากหน่วยงานภาครัฐเป็นผู้จัดทำ เช่น สภาพัฒนาการเมืองได้กำหนดยุทธศาสตร์การพัฒนาการเมืองไว้ 6 ด้าน (ธีรภัทร์ เสรีรังสรรค์, 2558) ได้แก่ 1) การคุ้มครองสิทธิเสรีภาพและส่งเสริมความเข้มแข็งของภาคประชาสังคม 2) การเสริมสร้างวัฒนธรรมทางการเมืองแบบประชาธิปไตยและการมีส่วนร่วมทางการเมือง 3) คุณธรรม และจริยธรรมของผู้นำและนักการเมือง 4) ธรรมาภิบาลทางการเมืองและการบริหาร 5) ความมั่นคงและการจัดการความขัดแย้งและการสร้างสังคมสมานฉันท์ 6) การกระจายอำนาจและการสร้างความเป็นธรรมในการบริหารทรัพยากร เป็นต้น 

แนวทางดังกล่าวข้างต้นถือเป็นภาพกว้างของการพัฒนาการมีส่วนร่วมในทางการเมืองแต่ทิศทางหนึ่งที่ ถือว่ามีความสำคัญกับการพัฒนาฐานทางการเมืองให้เข้มแข็งคือ การพัฒนาการส่งเสริมการมีส่วนร่วมในทางการเมือง ซึ่งหมายถึง การตระหนักรู้ และคำนึงถึงส่วนรวมร่วมกัน รวมถึงการมีพฤติกรรมที่แสดงออกทางการเมืองในสิ่งที่ถูกต้องโดยการพัฒนาส่งเสริมให้ประชาชนเข้ามามีส่วนร่วมในทางการเมืองจำเป็นที่จะต้องปลูกฝังเด็กและเยาวชน เป็นทรัพยากรที่สำคัญของชาติ และมีจำนวนมากถึง 2 ใน 3 ของประชากรทั้งประเทศ และเป็นกลุ่ม หนึ่งภายใต้ความหลากหลายของภาคประชาสังคมในไทย 

นอกจากนั้นเป็นกลุ่มที่มีความตื่นตัวต่อสิ่งเร้าใหม่ๆอยู่ตลอดเวลาและเป็นกลุ่มที่มีพลังมีความคิดมีเชื้อไฟแห่งความสร้างสรรค์ที่สูงกว่ากลุ่มคนวัยอื่น ในประวัติศาสตร์การพัฒนาประชาธิปไตยไทยคนหนุ่มสาวมีบทบาทในเวทีทางการเมือง เวทีทางสังคม และเวทีทางเศรษฐกิจอย่างมาก เช่นในช่วง 6 ตุลาคม 2519 เราอาจจะมองเห็นพลังที่ท้วมท้นของคนหนุ่มสาวที่มีศักยภาพจนสามารถชี้นำรวมทั้งยังสามารถสร้างอิทธิพลต่อการกำหนดนโยบายแห่งรัฐได้ การเติบโตของคนหนุ่มสาวในอดีตเป็นเครื่องเตือนใจให้เราฉุกคิดได้ว่าการพัฒนาการส่งเสริมการมีส่วนร่วมในทางการเมืองสังคมประชาธิปไตยโดยคนหนุ่มสาวมีความเป็นไปได้สูงมากถ้าหากเราสามารถวิเคราะห์สภาพ บริบท สิ่งแวดล้อมในปัจจุบันได้อย่างถูกต้องในบริบทปัจจุบัน 

ส่วนปัญหาและอุปสรรคในการขาดการส่งเสริมการมีส่วนร่วมในทางการเมืองได้แก่ กระบวนการจัดการเรียนการ สอน ขาดผู้นำและแนวร่วมนักศึกษา ขาดการสนับสนุนจากครอบครัว ขาดงบประมาณสนับสนุน ขาดการสร้างประวัติศาสตร์ทางการเมืองในพื้นที่ร่วมกัน ขาดการประชาสัมพันธ์ข่าวสารทางการเมือง นักศึกษาบางส่วนมีทัศนคติเชิงลบต่อการเมือง และมีความรู้การเมืองน้อย (ณัฐพล ประดับเวทย์ และคณะ, 2558) จากปัญหาดังกล่าว ผู้วิจัยจึงสนใจที่จะศึกษา การส่งเสริมการพัฒนาการมีส่วนร่วมในระบอบประชาธิปไตย เพื่อการพัฒนาระบอบประชาธิปไตย โดยการส่งเสริมให้มีความรู้มีการศึกษา การส่งเสริมที่จะสามารถ ทำงานร่วมกับผู้อื่น การส่งเสริมการยอมรับความแตกต่างทางสังคมวัฒนธรรม การส่งเสริมการคิด วิเคราะห์อย่างมีเหตุผลการส่งเสริมการแก้ไขปัญหาด้วนสันติวิธีการส่งเสริมการรักษาสิ่งแวดล้อม การส่งเสริมสิทธิมนุษชยชน และการส่งเสริมการมีส่วนร่วมทางการเมืองระดับท้องถิ่นและระดับชาติ เพื่อนำไปสู่การพัฒนาระบอบประชาธิปไตยอย่างยั่งยืนต่อไป
วัตถุประสงค์การวิจัย
       
1. เพื่อศึกษาระดับความเป็นพลเมืองในระบอบประชาธิปไตยของประชาชนใน อำเภอเอราวัณ จังหวัดเลย
        2. เพื่อเปรียบเทียบพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอเอราวัณ จังหวัดเลย โดยจำแนกตามปัจจัยส่วนบุคคล
        3. เพื่อนำเสนอพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอเอราวัณ จังหวัดเลย
วิธีดำเนินการวิจัย
 
งานวิจัยเรื่อง “พุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอ เอราวัณ จังหวัดเลย” เป็นการวิจัยแบบผสานวิธีระหว่างการวิจัยเชิงคุณภาพ โดยใช้วิธีการสัมภาษณ์เชิงลึก จากผู้ให้ข้อมูลสำคัญ และการวิจัยเชิงปริมาณ โดยใช้การวิจัยเชิงสำรวจจากแบบสอบถาม โดยการนำข้อมูลจากการสัมภาษณ์มาสนับสนุนข้อมูลเชิงปริมาณ โดยมีระเบียบวิธีการวิจัยดังนี้

  1. ประชากรและกลุ่มตัวอย่าง
ประชากรที่ใช้ในการวิจัย ได้แก่ ประชาชนผู้มีสิทธิ์เลือกตั้งและอาศัยอยู่ในพื้นที่อำเอราวัณ จังหวัดเลย รวมประชากรทั้งหมดจำนวนทั้งสิ้น 34,004 คน กลุ่มตัวอย่างที่ใช้ในการวิจัย ได้แก่ ประชาชนผู้มีสิทธิ์เลือกตั้งและอาศัยอยู่ในพื้นที่อำเภอเอราวัณ จังหวัดเลย ซึ่งผู้วิจัยกำหนดขนาดของกลุ่มตัวอย่าง และวิธีการสุ่มกลุ่มตัวอย่าง ขนาดของกลุ่มตัวอย่าง กลุ่มตัวอย่างได้มาจากสูตรของทาโร่ ยามาเน่ (Taro Yamane) ซึ่งใช้ระดับความคลาดเคลื่อนที่ 0.05 วิธีการสุ่มตัวอย่าง การสุ่มกลุ่มตัวอย่างใช้หลักการสุ่มแบบหลายขั้นตอน ประกอบด้วยขั้นตอนดังนี้ ทำการสุ่มแบบแบ่งชั้น โดยการกำหนดขนาดของกลุ่มตัวอย่างเป็นสัดส่วน พิจารณาจากจำนวนประชากรเพื่อให้ได้ข้อมูลที่มีลักษณะกระจายให้สัมพันธ์กับสัดส่วนประชากร โดยใช้จำนวนหมู่บ้านในแต่ละตำบลเป็นระดับการสุ่มกลุ่มตัวอย่างเป็นสัดส่วน

  2. เครื่องมือที่ใช้ในการวิจัย

เครื่องมือที่ใช้ในการวิจัยครั้งนี้ คือ แบบสอบถาม (Questionnaire) และแบบสัมภาษณ์เกี่ยวกับพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนในอำเภอเอราวัณ จังหวัดเลย
3. การวิเคราะห์ข้อมูล 



ผู้วิจัยทำการวิเคราะห์ข้อมูลแบบสอบถามโดยใช้โปรแกรมการวิจัยทางสังคมศาสตร์และเลือกใช้ค่าสถิติที่เหมาะสมกับข้อมูลสามารถตอบวัตถุประสงค์ของการวิจัยได้ ดังนี้

3.1 สถิติพรรณนา (Descriptive Statistics) สำหรับอธิบายพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนของกลุ่มตัวอย่างและพรรณนาพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอ เอราวัณ จังหวัดเลย สถิติที่ใช้ คือ ค่าความถี่ (Frequency) ค่าร้อยละ (Percentage) ค่าเฉลี่ย (Mean) และค่าส่วนเบี่ยงเบนมาตรฐาน (Standard Deviation) 

   
3.2 สถิติอนุมาน (Inferential Statistics) ใช้สำหรับทดสอบสมมติฐานเพื่อเปรียบเทียบความคิดเห็นของประชาชนเกี่ยวกับพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอ เอราวัณ จังหวัดเลย จำแนกจามปัจจัยส่วนบุคคล สถิติที่ใช้คือการทดสอบค่าที (t-test) ในกรณีตัวแปรต้นสองกลุ่ม และการทดสอบค่าเอฟ (F-Test) ด้วยวิธีการวิเคราะห์ความแปรปรวนทางเดียว (One Way ANOVA) ในกรณีตัวแปรต้นตั้งแต่สามกลุ่มขึ้นไป เมื่อพบว่ามีความแตกต่างจำทำการเปรียบเทียบรายคู่ด้วยวิธีผลต่างเป็นสำคัญน้อยที่สุด (Least Singificant Difference : LSD.)


3.3 การวิเคราะห์ข้อมูลจากคำถามปลายเปิด (Open ended Question) ที่แสดงปัญหา อุปสรรค และข้อเสนอแนะเกี่ยวกับพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอ เอราวัณ จังหวัดเลย วิเคราะห์โดยใช้เทคนิคการวิเคราะห์เนื้อหา (Content Analysis Technique) ประกอบบริบท (Context) นำเสนอเป็นความเรียงประกอบตาราง โดยการแจกแจงความถี่ของผู้ตอบคำถามปลายเปิด
ผลการวิจัย
 
จากการศึกษา พุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอ เอราวัณ จังหวัดเลย สรุปตามวัตถุประสงค์ ดังนี้ 

1. ระดับความคิดเห็นของประชาชนต่อพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอเอราวัณ จังหวัดเลย โดยภาพรวม อยู่ในระดับมาก  เมื่อจำแนกเป็นรายด้าน พบว่า อยู่ในระดับมากทุกด้าน โดยเรียงลำดับจากมากไปหาน้อย ดังนี้ ด้านหลักสัปปุริสธรรม รองลงมาด้านด้านส่งเสริมให้มีความเลื่อมใสในระบอบประชาธิปไตย ด้านการส่งเสริมการไปใช้สิทธิในทางการเมือง อย่างสร้างสรรค์ด้านการส่งเสริมให้มีความจงรักภักดีต่อสถาบันพระมหากษัตริย์ และด้านส่งเสริมให้เคารพศรัทธาปฏิบัติตามระบบกฎหมายการเลือกตั้งตามลำดับ

2. ประชาชนที่มีเพศต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน ผลการเปรียบเทียบ พบว่า ประชาชนที่มีเพศแตกต่างกัน การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน โดยภาพรวม ไม่แตกต่างกัน (t = -1.020, Sig. = .308) อย่างมีนัยสำคัญทางสถิตที่ระดับ 0.05 ดังนั้นจึงปฏิเสธสมมติฐานการวิจัย เมื่อพิจารณาเป็นรายด้าน พบว่า ประชาชนที่มีเพศต่างกัน การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย ไม่แตกต่างกัน อย่างมีนัยสำคัญทางสถิตที่ระดับ 0.05  


ประชาชนที่มีอายุต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน ผลการเปรียบเทียบ พบว่า ประชาชนที่มีอายุ แตกต่างกัน การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย ผลการเปรียบเทียบ ประชาชนที่มีอายุแตกต่างกัน โดยภาพรวมพบว่า ไม่แตกแตกต่างกัน (F = 1.402, Sig. = .242) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีอายุต่างกัน พบว่า แตกต่างกัน ความเลื่อมใสในระบอบประชาธิปไตย (F = 4.047, Sig. = .008) การไปใช้สิทธิเลือกตั้งอย่างสร้างสรรค์ (F = 1.203, Sig. = .009) ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD)


ประชาชนที่มีระดับการศึกษาต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน ผลการเปรียบเทียบ พบว่า ประชาชนที่มีการศึกษาแตกต่างกัน การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน โดยภาพรวมพบว่า ไม่แตกแตกต่างกัน (F = .719, Sig. = .488) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีการศึกษาต่างกัน พบว่า การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน ความเลื่อมใส (F = 8.696, Sig. = .000) ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD)


ประชาชนที่มีรายได้ต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตยในอำเภอเอราวัณ จังหวัดเลย แตกต่างกัน ผลการเปรียบเทียบ พบว่า ประชาชนที่มีรายได้แตกต่างกัน การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย โดยภาพรวมพบว่า ไม่แตกแตกต่างกัน (F = .146, Sig. = .932) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีรายได้ต่างกัน พบว่า แตกต่างกัน ความเลื่อมใสในระบอบประชาธิปไตย (F = 12.831, Sig. = .000) การไปใช้สิทธิเลือกตั้ง (F = 4.711, Sig. = .003) ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD)


ประชาชนที่มีประสบการณ์ต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตย แตกต่างกันผลการเปรียบเทียบ พบว่า ประชาชนที่มีประสบการณ์ต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตย ของประชาชนในอำเภอเอราวัณ จังหวัดเลย โดยภาพรวมพบว่า แตกแตกต่างกัน (F = 2.487, Sig. = .043) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีประสบการณ์การทำงานต่างกัน พบว่า แตกต่างกัน ด้านความเลื่อมใสในระบอบประชาธิปไตย (F = 6.449, Sig. = .000) การไปใช้สิทธิเลือกตั้ง (F = 4.786, Sig. = .001) ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD)



3. เพื่อนำเสนอพุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอ เอราวัณ จังหวัดเลย ดังนี้ 


3.1 รู้จักหลักเหตุผลในการส่งเสริมความเป็นพลเมืองให้กับบุคคลอื่นเสมอเหตุผลการส่งเสริมความเป็นพลเมืองให้กับบุคคลอื่น การสร้างสังคมที่ดี ส่งเสริมความเป็นพลเมืองที่ดีเพื่อสร้างสังคมที่มีความสงบเรียบร้อยและเจริญก้าวหน้า การเคารพสิทธิและเสรีภาพส่งเสริมความเป็นพลเมืองที่ดีเพื่อเคารพสิทธิและเสรีภาพของบุคคลอื่น การสร้างความเป็นธรรมส่งเสริมความเป็นพลเมืองที่ดีเพื่อสร้างความเป็นธรรมและความเท่าเทียมกันในสังคม 


3.2 รู้จักความมุ่งหมายในการส่งเสริมความเป็นพลเมืองในระบอบประชาธิปไตย จุดมุ่งหมายในการสร้างพลเมืองในระบอบประชาธิปไตย คือการสร้างความเป็นพลเมืองที่ดี สร้างความเป็นพลเมืองที่ดีที่มีความรับผิดชอบและเคารพสิทธิและเสรีภาพของบุคคลอื่น การสร้างความเข้าใจ การสร้างความเข้าใจเกี่ยวกับระบอบประชาธิปไตยและบทบาทของพลเมือง การสร้างความมีส่วนร่วม สร้างความมีส่วนร่วมของพลเมืองในการตัดสินใจและการปกครอง การสร้างความเป็นธรรม สร้างความเป็นธรรมและความเท่าเทียมกันในสังคม 


3.3 รู้จักตนเองดีว่าเป็นพลเมืองที่ดีในการเข้าร่วมกิจกรรมทางการเมืองทุกครั้ง ไม่จำเป็นต้องเข้าร่วมกิจกรรมทางการเมืองทุกครั้ง แต่การมีส่วนร่วมในกิจกรรมทางการเมืองอย่างเหมาะสมสามารถช่วยให้คุณ เข้าใจกระบวนการทางการเมือง เข้าใจกระบวนการทางการเมืองและบทบาทของพลเมือง มีส่วนร่วมในการตัดสินใจ 


3.4 รู้จักประมาณตนในการส่งเสริมให้บุคคลอื่นเข้าร่วมเป็นพลเมืองในกิจกรรมการเลือกตั้งการประมาณตนในความพอดีในทางการเมือง หมายถึงการมีความเข้าใจและตระหนักถึงบทบาทและขอบเขตของตนเองในการมีส่วนร่วมทางการเมือง โดยพิจารณาจากการเคารพความคิดเห็นเคารพความคิดเห็นและความเชื่อของผู้อื่น 


3.5 รู้จักกาลเวลาความเหมาะสมที่จะเข้าไปส่งเสริมกิจกรรมทางการเมืองกับบุคคลประเภทใดควรเข้าไปส่งเสริมกิจกรรมทางการเมืองกับบุคคลที่มีคุณสมบัติดังต่อไปนี้ มีความซื่อสัตย์ มีความซื่อสัตย์และไม่มีผลประโยชน์ทับซ้อน มีความรับผิดชอบ มีความรับผิดชอบต่อการกระทำของตนเอง มีความรู้และความเข้าใจ 


3.6 รู้จักชุมชนสังคมที่จะส่งเสริมให้บุคคลเป็นพลเมืองในระบอบประชาธิปไตยชุมชนที่เหมาะสมเข้าไปส่งเสริมกิจกรรมทางการเมือง คือ ชุมชนที่มีความเข้มแข็งชุมชนที่มีความเข้มแข็งและมีการรวมตัวกันอย่างดี ชุมชนที่มีการมีส่วนร่วม ชุมชนที่มีการมีส่วนร่วมของสมาชิกในการตัดสินใจและการพัฒนาชุมชน 


3.7 รู้จักบุคคลที่จะส่งเสริมให้เขาเป็นพลเมืองในระบอบประชาธิปไตยบุคคลที่เหมาะสมให้ดำรงตำแหน่งทางการเมือง ควรมีคุณสมบัติ มีความซื่อสัตย์และไม่มีผลประโยชน์ทับซ้อน มีความรู้และความเข้าใจเกี่ยวกับกระบวนการทางการเมืองและนโยบาย มีความสามารถในการบริหารและจัดการ มีความมุ่งมั่นในการสร้างความเปลี่ยนแปลงและพัฒนาสังคม มีความเคารพต่อความคิดเห็นและความเชื่อของผู้อื่น มีความรับผิดชอบต่อการกระทำของตนเองและ มีความสามารถในการสื่อสารและสร้างความเข้าใจกับประชาชน
อภิปรายผล

จากการศึกษาเรื่อง พุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอ เอราวัณ จังหวัดเลย มีประเด็นสำคัญที่สามารถนำมาอภิปรายผล ดังนี้

1.ผลการวิจัยพบว่าระดับความคิดเห็นเกี่ยวกับสภาพทั่วไปปัญหาและอุปสรรคผลการวิเคราะห์พุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอเอราวัณ จังหวัดเลย โดยภาพรวมอยู่ในระดับมาก ประกอบด้วย ด้านหลักสัปปุริสธรรม ด้านด้านส่งเสริมให้มีความเลื่อมใสในระบอบประชาธิปไตย ด้านส่งเสริมการไปใช้สิทธิในทางการเมือง อย่างสร้างสรรค์ ด้านส่งเสริมให้มีความจงรักภักดีต่อสถาบันพระมหากษัตริย์และด้านส่งเสริมให้เคารพศรัทธาปฏิบัติตามระบบกฎหมายการเลือกตั้ง ซึ่งสอดคล้องกับงานวิจัย รัชฎากร เอี่ยมอำไพ, ได้วิจัยเรื่อง “รูปแบบการพัฒนาพฤติกรรมทางการเมืองของประชาชนที่มีผลต่อการตัดสินใจในการเลือกตั้งทั่วไป” คือ พฤติกรรมทางการเมืองของประชาชนที่มีผลต่อการตัดสินใจในการเลือกตั้งทั่วไปด้านการติดตามข้อมูลข่าวสารทางการเมือง ประชาชนใช้เทคโนโลยีทำให้สะดวกในการติดตามข่าวสารมากยิ่งขึ้นด้านการไปใช้สิทธิเลือกตั้งทั่วไป ประชาชนจะนำข้อมูลจากการที่ติดตามข่าวสารทางการเมืองและนโยบายของพรรคการเมืองเป็นหลักเกณฑ์การตัดสินใจในการเลือกตั้งทั่วไปด้านการเข้าเป็นแนวร่วมทางการเมืองของประชาชนส่วนใหญ่เพื่อเรียกร้องความเป็นธรรมให้กับตนเองชุมชนหรือประเทศชาติและด้านการสนับสนุนพรรคการเมืองของประชาชนจะแสดงออกไปในการใช้สิทธิเลือกตั้งทั่วไปหรือการสนับสนุนทางความคิดของพรรคการเมืองหรือนักการเมืองนั้นๆโดยพิจารณาจากนโยบายของพรรคการเมืองเป็นหลักเช่นเดียวกับการตัดสินใจในการเลือกตั้งทั่วไปส่วนผลการวิเคราะห์พฤติกรรมทางการเมืองของประชาชนที่มีผลต่อการตัดสินใจในการเลือกตั้งทั่วไปโดยรวมอยู่ในระดับมาก(รัชฎากร เอี่ยมอำไพ, 2564)

2. ประชาชนที่มีเพศต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน ผลการเปรียบเทียบ เมื่อพิจารณาเป็นรายด้าน ประชาชนที่มีเพศต่างกัน พบว่า ไม่แตกต่างกัน อย่างมีนัยสำคัญทางสถิติที่ระดับ 0.05 จึงปฏิเสธสมมติฐานการวิจัยไม่ได้ว่าผู้ตอบแบบสอบถามจะเป็นเพศ ชายหรือเพศหญิงต่างก็มีมุมมองและความคิดเห็นที่ไม่แตกต่างกันเกี่ยวกับแนวทางและประสิทธิภาพ ในการส่งเสริมความเป็นพลเมืองในระบอบประชาธิปไตย แสดงให้เห็นว่าการส่งเสริมความเป็นพลเมืองในระบอบประชาธิปไตยของประชาชนโดยคำนึงถึงประชาชนทุกกลุ่มได้อย่างทั่วถึงและเป็นธรรมไม่มีการเลือกปฏิบัติต่อประชาชนตามเพศ นโยบายและมาตรการต่างๆที่ถูกนำมาใช้สามารถตอบสนองความต้องการของประชาชนทั้งเพศชายและเพศหญิงได้อย่างมีประสิทธิภาพ ซึ่งสอดคล้องกับงานวิจัย พระอโณทัย กตปุญฺโญ ได้วิจัยเรื่อง “การส่งเสริมจิตสำนึกการเมืองภาคพลเมืองเพื่อการพัฒนาระบอบประชาธิปไตยของประชาชน อำเภอเมืองแพร่ จังหวัดแพร่” พบว่า การส่งเสริมจิตสำนึกการเมืองภาคพลเมืองเพื่อการพัฒนาระบอบประชาธิปไตยของประชาชน อยู่ในระดับมาก ปัจจัยส่วนบุคคลต่างกันมีความคิดเห็นแตกต่างกัน อย่างมีนัยสำคัญทางสถิติที่ระดับ 0.05 จึงยอมรับสมมติฐานการวิจัย ปัญหาและอุปสรรค คือ ประชาชนขาดความรู้ความเข้าใจเกี่ยวกับสิทธิและหน้าที่ตามรัฐธรรมนูญที่ถูกต้องประชาชนยังไม่ได้รับการสนับสนุนกิจกรรมสาธารณประโยชน์ต่างๆ และการให้ความร่วมมือรวมถึงการสนับสนุนนโยบายของรัฐบาลดังนั้นหน่วยงานที่เกี่ยวข้องควรให้ความรู้กับประชาชนด้านความเข้าใจเกี่ยวกับสิทธิและหน้าที่ตามรัฐธรรมนูญที่ถูกต้อง (พระอโณทัย กตปุญฺโญฺ และคณะ, 2563)

ประชาชนที่มีอายุต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตยของประชาชนใน อำเภอเอราวัณ จังหวัดเลย แตกต่างกันผลการเปรียบเทียบประชาชนที่มีอายุแตกต่างกัน โดยภาพรวมพบว่า ไม่แตกแตกต่างกันอย่างมีนัยสำคัญทางสถิติที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีอายุต่างกัน พบว่า แตกต่างกัน ด้าน ความเลื่อมใสในระบอบประชาธิปไตย ซึ่งมีความสอดคล้องกับงานวิจัย พระกฤษฎายุทธ ธมฺมวโร (เต๋จ๊ะดี) ได้วิจัยเรื่อง, “การมีส่วนร่วมทางการเมืองภาคพลเมืองในการทวงผืนป่าดอยสุเทพ (ป่าแหว่ง) จังหวัดเชียงใหม่ ผลการเปรียบเทียบพบว่า ประชนที่มี อายุ และสถานภาพในชุมชนต่างกัน มีความ คิดเห็นต่อการมีส่วนร่วมทางการเมืองภาคพลเมืองในการทวงผืนป่าดอยสุเทพ แหว่ง) จังหวัดเชียงใหม่ แตกต่างกัน อย่างมีนัยสำคัญทางสถิตถที่ระดับ 0.05 จึงยอมรับสมมติฐานที่ตั้งไว้ (พระกฤษฎายุทธ ธมฺมวโร (เต๋จ๊ะดี), 2563)

ประชาชนที่มีระดับการศึกษาต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกันผลการเปรียบเทียบ พบว่า ประชาชนที่มีการศึกษาแตกต่างกัน การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน โดยภาพรวมพบว่า ไม่แตกแตกต่างกัน อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีการศึกษาต่างกัน พบว่า การส่งเสริมความเป็นพลเมืองในระบอบประชาธิปไตย ของประชาชนใน อำเภอเอราวัณ จังหวัดเลย แตกต่างกัน ความเลื่อมใส ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD) ซึ่งสอดคล้องกับงานวิจัย ปูน วิเศษศรี ได้วิจัยเรื่อง “การปกครองระบอบประชาธิปไตยตามการรับรู้ของ ประชาชนในอำเภอนิคมพัฒนา จังหวัดระยอง โดยจำแนกตามปัจจัยส่วนบุคคล พบว่า ประชาชนที่มี เพศต่างกัน มีการรับรู้การปกครองระบอบประชาธิปไตย ไม่แตกต่างกัน ซึ่งปฏิเสธสมมติฐานการวิจัย ประชาชนที่มีอายุ ระดับการศึกษา อาชีพและรายได้ต่างกัน มีความคิดเห็นต่อการปกครองระบอบ ประชาธิปไตยแตกต่างกัน อย่างมีนัยสำคัญทางสถิติที่ระดับ 0.05 ดังนั้นจึงยอมรับสมมติฐานการวิจัย (ปูน วิเศษศรี, 2563)

ประชาชนที่มีรายได้ต่างกัน มีความคิดเห็นต่อการส่งเสริมความเป็นพลเมืองในระบอบประชาธิปไตยในอำเภอเอราวัณ จังหวัดเลย แตกต่างกัน ผลการเปรียบเทียบ พบว่า ประชาชนที่มีรายได้แตกต่างกัน การส่งเสริมความเป็นพลเมืองในระบอบประชาธิปไตย ของประชาชนในอำเภอเอราวัณ จังหวัดเลย โดยภาพรวมพบว่า ไม่แตกแตกต่างกัน อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีรายได้ต่างกัน พบว่า แตกต่างกัน ความเลื่อมใสในระบอบประชาธิปไตย การไปใช้สิทธิเลือกตั้ง ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD) ซึ่งสอดคล้องกับงานวิจัย พระสุรสีห์ มหาปุญโญ, (เกิดสวัสดิ์) ได้วิจัยเรื่อง “ความคิดเห็นทางการเมืองของประชาชนในสังคมพหุวัฒนธรรมในอำเภอบ้านฉาง จังหวัดระยอง ผลการเปรียบเทียบระดับความคิดเห็นทางการเมืองของประชาชนพบว่า ประชาชนที่มี เพศ แตกต่างกัน มีระดับความคิดเห็นทางการเมืองโดยภาพรวม ไม่แตกต่างกัน อย่างมีนัยสำคัญทาง สถิติที่ระดับ 0.05 จึงไม่เป็นไปตามสมมติฐานที่ตั้งไว้ ส่วนปัจจัย   ส่วนบุคคลด้าน อายุ, การศึกษา, อาชีพ และรายได้ ต่างกัน มีระดับความคิดเห็นทางการเมืองโดยภาพรวมแตกต่างกัน อย่างมีนัยสำคัญทางสถิติที่ระดับ 0.01 จึงเป็นไปตามสมมติฐานที่ตั้งไว้ (พระสุรสีห์ มหาปุญโญ,/เกิดสวัสดิ์, 2565)

ประชาชนที่มีประสบการณ์การทำงานต่างกัน มีความคิดเห็นต่อ การสื่อสารทางการเมืองของนักการเมืองท้องถิ่นที่มีต่อประชาชน แตกต่างกัน ผลการเปรียบเทียบ ประชาชนที่มีประสบการณ์การทำงานแตกต่างกัน โดยภาพรวมพบว่า ไม่แตกแตกต่างกัน อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีประสบการณ์การทำงานต่างกัน พบว่า แตกต่างกัน ด้าน ผู้รับสาร ซึ่งสอดคล้องกับงานวิจัย ปิ่นอนงค์ ทองบ่อ ได้ศึกษาวิจัยเรื่อง การเสริมสร้างความเข้าใจการเมืองการปกครองในระบอบประชาธิปไตยของประชาชนในเขตเทศบาลตำบลพระอินทราชา อำเภอบางปะอินจังหวัดพระนครศรีอยุธยาผลการเปรียบเทียบพบว่า ประชนที่มี อายุและระดับการศึกษาต่างกัน มีความคิดเห็นต่อการเสริมสร้างความเข้าใจการเมืองการปกครองในระบอบประชาธิปไตยของ ประชาชนในเขตเทศบาลตำบลพระอินทราชา อำเภอบางปะอิน จังหวัดพระนครศรีอยุธยา แตกต่างกัน อย่างมีนัยสำคัญ 0.05 จึงยอมรับสมมติฐานที่ตั้งไว้ ส่วนประชาชนที่มี เพศ และรายได้ต่อเดือน มีการเสริมสร้างความเข้าในในการเมือง ไม่แตกต่างกัน จึงปฏิเสธสมมติฐานที่ตั้ง ไว้ (ปิ่นอนงค์ ทองบ่อ, 2563)

3.การรู้จักหลักเหตุผลในการส่งเสริมให้บุคคลเคารพกฎหมายเลือกตั้ง การเคารพกฎหมายเลือกตั้งเป็นสิ่งสำคัญในระบอบประชาธิปไตย โดยมีเหตุผลหลักๆ ดังนี้ หลักการปกครองโดยกฎหมาย ประชาชนทุกคนต้องอยู่ภายใต้กฎหมายเดียวกัน เพื่อให้ได้รับความยุติธรรมและเท่าเทียมกัน การมีส่วนร่วมในการปกครอง และการเลือกตั้งเป็นหนึ่งในวิธีที่ประชาชนสามารถมีส่วนร่วมในการปกครองประเทศ และกำหนดอนาคตของตนเอง การรู้จักความมุ่งหมายในการส่งเสริมความเป็นพลเมืองให้บุคคลมีความเลื่อมใสในระบอบประชาธิปไตย บุคคลที่มีความเลื่อมใสในระบอบประชาธิปไตย มักจะมีคุณลักษณะคือ การยอมรับความหลากหลาย ยอมรับและเคารพความคิดเห็นที่หลากหลายของบุคคลอื่น การสนับสนุนสิทธิและเสรีภาพ สนับสนุนสิทธิและเสรีภาพของบุคคลทุกคน การมีส่วนร่วมมีส่วนร่วมในการตัดสินใจและการปกครอง การตรวจสอบการใช้อำนาจตรวจสอบการใช้อำนาจของผู้ปกครองและรัฐบาลการเคารพกฎหมาย เคารพกฎหมายและกระบวนการทางกฎหมาย บุคคลที่มีความเลื่อมใสในระบอบประชาธิปไตย มักจะมีความเชื่อในคุณค่าของประชาธิปไตย 

การรู้จักตนเองดีว่าเป็นบุคคลชอบเข้าร่วมกิจกรรมทางการเมืองและรู้เหตุบ้านทางการเมือง อาจเป็นผลมาจากความสนใจในเรื่องการเมืองและสังคม โดยมีความสนใจในเรื่องการเมืองและติดตามข่าวสารทางการเมืองอย่างใกล้ชิด การมีส่วนร่วมมีความต้องการที่จะมีส่วนร่วมในการตัดสินใจและการปกครอง การแสดงความคิดเห็น การรู้จักประมาณตนในการส่งเสริมให้บุคคลอื่นเข้าร่วมเป็นพลเมืองในการเสนอกฎหมายรัฐธรรมนูญ การรู้จักประมาณตนในการส่งเสริมให้บุคคลอื่นเสนอกฎหมาย อาจหมายถึงการมีความเข้าใจในบทบาทและขอบเขตของตนเองในการมีส่วนร่วมในการเสนอกฎหมาย โดยพิจารณาสิ่งจากความเข้าใจในกระบวนการทางกฎหมาย มีความเข้าใจในกระบวนการเสนอกฎหมายและบทบาทของบุคคลต่างๆ ในกระบวนการนี้ การประเมินความสามารถของตนเอง ประเมินความสามารถของตนเองในการเสนอกฎหมายและพิจารณาว่าตนเองมีบทบาท 

การรู้จักกาลเวลาที่เหมาะสมในการส่งเสริมให้บุคคลเข้าไปมีส่วนร่วมเป็นพลเมืองในการร่างข้อบัญญัติท้องถิ่น การรู้จักกาลเวลาที่เหมาะสมเข้าร่วมร่างข้อบัญญัติท้องถิ่น การมีความเข้าใจในกระบวนการและช่วงเวลาที่เหมาะสมในการมีส่วนร่วมในการร่างข้อบัญญัติท้องถิ่น โดยพิจารณาคือ ช่วงเวลาการรับฟังความคิดเห็นการเข้าร่วมในช่วงเวลาที่มีการรับฟังความคิดเห็นจากประชาชน เพื่อให้สามารถเสนอความคิดเห็นและข้อเสนอแนะได้อย่างเหมาะสม การรู้จักชุมชนสังคมที่เป็นพลเมืองที่เลื่อมใสในระบอบประชาธิปไตยชุมชนสังคมที่เป็นพลเมืองที่เลื่อมใสในระบอบประชาธิปไตย มักจะมีคุณลักษณะคือการมีส่วนร่วมให้พลเมืองมีส่วนร่วมในการตัดสินใจและการปกครอง การเคารพสิทธิและเสรีภาพ พลเมืองเคารพสิทธิและเสรีภาพของบุคคลอื่น การยอมรับความหลากหลายพลเมืองยอมรับและเคารพความคิดเห็นที่หลากหลาย การตรวจสอบการใช้อำนาจ 

การรู้จักบุคคลที่จะส่งเสริมให้เป็นพลเมืองเลื่อมใสในระบอบประชาธิปไตย บุคคลที่ส่งเสริมให้เลื่อมใสในระบอบประชาธิปไตย อาจเป็นบุคคลที่มีคุณลักษณะ ผู้นำที่มีความซื่อสัตย์และยุติธรรม ผู้นำที่มีความซื่อสัตย์และยุติธรรมสามารถสร้างความเชื่อมั่นและความไว้วางใจในระบอบประชาธิปไตยนักการศึกษาที่ให้ความรู้นักการศึกษาที่ให้ความรู้เกี่ยวกับระบอบประชาธิปไตยและคุณค่าของประชาธิปไตยสามารถช่วยสร้างความเข้าใจและความเลื่อมใสในระบอบประชาธิปไตย นักกิจกรรมที่ทำงานเพื่อสังคม ซึ่งสอดคล้องกับงานวิจัย ซึ่งสอดคล้องกับงานวิจัยของ ศตวรรษ สงกาผัน ได้วิจัยเรื่อง“การส่งเสริมการมีส่วนร่วมทางการเมืองตามแนวรัฐศาสตร์เชิงพุทธของประชาชนจังหวัดเลย” ผลการวิจัยพบว่า การนำเสนอการส่งเสริมการมีส่วนร่วมทางการเมืองตามแนวรัฐศาสตร์เชิงพุทธของประชาชนจังหวัดเลย คือ เรื่องเหตุบ้านการเมือง เศรษฐกิจ สังคม วัฒนธรรมทางการเมือง ประชาชนมีการประชุมให้ความร่วมมือโดยไม่มีอคติใดๆเข้าร่วมประชุมรับฟังปัญหาต่างๆของบ้านเมืองโดยพร้อมเพรียงกัน เมื่อสังคมหมู่บ้านอยู่ดีกินดีและพื้นฐานวัฒนธรรมจารีตประเพณีการปกครองที่ยึดถือกันมาอย่างยาวนานก็ควรอนุรักษ์สืบไว้ไม่ควรที่ฉีกหรือทำลาย ไม่ควรที่จะเพิ่มบทบัญญัติที่ไม่ควรบัญญัติเพิ่มเข้ามาเป็นกฎกติกาของชุมชนหรือหมู่บ้านเพราะอาจทำให้ขัดต่อจารีตประเพณีที่เคยยึดถือกันมาอย่างยาวนาน ควรให้การนบน้อมเคารพนับถือเมื่อมีเทศกาลต่างๆที่เป็นจารีตประเพณีที่เคยยึดถือกันมา ทำกิจกรรมนั้นอย่างต่อเนื่องเพื่อให้เป็นการสร้างจิตสำนึกต่อลูกหลานที่มีความเคารพความกตัญญูต่อบุคคลที่เป็นคนเฒ่าคนแก่ของหมู่บ้าน สิทธิเสรีภาพของสตรีก็มีความเท่าเทียมกับสุภาพบุรุษ เด็กและเยาวชนที่กำลังเติบโตในวันข้างหน้าควรได้รับการปลูกฝังในการเคารพสักการะสิ่งที่ยึดเหนี่ยวทางจิตใจ เมื่อเห็นผู้ทรงศีลทุกศาสนาถูกทำร้ายหรือถูกทำลาย เราประชาชนในฐานะพลเมืองคนหนึ่งควรให้การปกปักรักษาไม่ควรให้การสนับสนุนหรือส่งเสริมกับบุคคลที่จะจ้องทำลายศาสนาหรือวัตถุโบราณต่างๆ (ศตวรรษ สงกาผัน, 2565)
องค์ความรู้ที่ได้จากการศึกษา

จากการวิจัยเรื่อง“พุทธบูรณาการเพื่อส่งเสริมความเป็นพลเมืองในระบอบประชาธิปไตยของประชาชนใน อำเภอเอราวัณ จังหวัดเลย”องค์ความรู้ที่ได้จากการวิจัย 5 ด้านที่สำคัญ คือ 1) ด้านส่งเสริมให้มีความเลื่อมใสในระบอบประชาธิปไตยการรู้จักหลักเหตุผลในการส่งเสริมให้บุคคลเคารพกฎหมายเลือกตั้ง การเคารพกฎหมายเลือกตั้งเป็นสิ่งสำคัญในระบอบประชาธิปไตย โดยมีเหตุผลหลักๆ ดังนี้ หลักการปกครองโดยกฎหมาย ประชาชนทุกคนต้องอยู่ภายใต้กฎหมายเดียวกัน 2) ด้านส่งเสริมให้มีความจงรักภักดีต่อสถาบันพระมหากษัตริย์ การรู้จักหลักเหตุผลในการปรับตัวเข้ากับชุมชนสังคมภายใต้กฎหมายรัฐธรรมนูญ อันมีพระมหากษัตริย์ทรงเป็นประมุข หลักเหตุผลในการปรับตัวเข้ากับชุมชนสังคม อาจรวมถึงการเข้าใจวัฒนธรรมและค่านิยมการเข้าใจวัฒนธรรมและค่านิยมของชุมชนสามารถช่วยให้คุณปรับตัวเข้ากับชุมชนได้อย่างเหมาะสม 3) ด้านการส่งเสริมการไปใช้สิทธิในทางการเมือง อย่างสร้างสรรค์การรู้จักหลักเหตุผลในการส่งเสริมให้บุคคลอื่นออกมาเลือกตั้งอย่างสร้างสรรค์ การออกมาเลือกตั้งอย่างสร้างสรรค์มีเหตุผลหลายประการ คือการมีส่วนร่วมในการกำหนดอนาคต การเลือกตั้งเป็นโอกาสที่ประชาชนจะมีส่วนร่วมในการกำหนดอนาคตของประเทศและชุมชน การแสดงความเห็น การเลือกตั้งเป็นโอกาสที่ประชาชนจะได้แสดงความเห็นและความต้องการของตนเอง การตรวจสอบการใช้อำนาจ การเลือกตั้งเป็นโอกาสที่ประชาชนจะได้ตรวจสอบการใช้อำนาจของผู้ปกครองและรัฐบาล การสร้างความเปลี่ยนแปลง 4) ด้านการส่งเสริมให้เคารพศรัทธาและปฏิบัติตามระบบกฎหมายการเลือกตั้งการรู้จักหลักเหตุผลในการส่งเสริมให้เคารพศรัทธาและปฏิบัติตามกฎหมายเลือกตั้ง เหตุผลและความศรัทธาในการปฏิบัติตามกฎหมายเลือกตั้ง คือ การรักษาความชอบธรรมการปฏิบัติตามกฎหมายเลือกตั้งช่วยให้การเลือกตั้งมีความชอบธรรมและเป็นที่ยอมรับ 5) หลักสัปปุริสธรรม 7 การรู้จักหลักเหตุผลในการส่งเสริมความเป็นพลเมืองให้กับบุคคลอื่นเสมอ เหตุผลการส่งเสริมความเป็นพลเมืองให้กับบุคคลอื่น การสร้างสังคมที่ดี ส่งเสริมความเป็นพลเมืองที่ดีเพื่อสร้างสังคมที่มีความสงบเรียบร้อยและเจริญก้าวหน้า การเคารพสิทธิและเสรีภาพส่งเสริมความเป็นพลเมืองที่ดีเพื่อเคารพสิทธิและเสรีภาพของบุคคลอื่น 

